Lisa 5

12.04.2019 sõlmitud

sõidukite registreerimiseelse tehnonõuetele vastavuse

kontrolli teostamise ja andmete töötlemise lepingu nr 1-13/19/0853-1 juurde

**SÕIDUKITE REGISTREERIMISEELSE TEHNONÕUETELE VASTAVUSE KONTROLLI TEOSTAMISE JA ANDMETE TÖÖTLEMISE LEPINGU   
nr 1-13/19/0853-1 MUUTMINE**

**17.02.2026**

**Transpordiamet** (Maanteeameti õigusjärglane[[1]](#footnote-2)), registrikood 70001490, aadress Valge 4/1, 11413 Tallinn, mida esindab sõidukite tehnoosakonna juhataja Jürgo Vahtra, kes tegutseb peadirektori 11.05.2023 käskkirja nr 1.1-1/23/79 alusel,

ja

**Aktsiaselts Iv Pluss**, registrikood 10048383, aadress Pärnu mnt 556, Laagri alevik, Saue vald, 76401 Harju maakond (edaspidi: teostaja), mida esindab juhatuse liige Bruno Kubja, kes tegutseb põhikirja alusel,

vahel on sõlmitud 12.04.2019 sõidukite registreerimiseelse tehnonõuetele vastavuse kontrolli teostamise ja andmete töötlemise leping nr 1-13/19/0853-1 (edaspidi: leping).

Võttes arvesse, et:

1. lepingu punkti 8.1 kohaselt saab lepingut muuta poolte kokkuleppel, lepingu muudatused, mis ei ole vormistatud lepinguga samas vormis, on tühised ning lepingu muudatused tuleb vormistada lepingu lisana;
2. lepingu punkti 4.4 kohaselt peab teostaja omama sõidukite valmistajatehasega sõlmitud ametlikku lepingut või ametliku maaletooja volitust, mis annab õiguse sõidukite müügiks Eestis;
3. teostaja esitas Transpordiametile avalduse (registreeritud Transpordiameti dokumendihaldussüsteemis 10.02.2026 numbriga 11.2-7/26/3177-2) lepingu muutmiseks. Teostaja soovib olemasolevale lepingu sõnastusele lisada õiguse teostada ülevaatust TMT International S.r.l (brändi nimi TMT Tanks and Trailers) O4-kategooria haagistele;
4. 07.10.2024 muudatuse punktiga 1 muudeti lepingu punkti 2.2 sõnastust järgmiselt: „*Teostaja võib teostada Ülevaatust esmakordselt kasutusele võetavatele M1-, M2-, N1- ja N2-kategooria FIAT, M2-, M3-, N1-, N2- ja N3-kategooria IVECO, M1-, M2- ja M3-kategooria IVECO BUS, M2-, M3-, N1-, N2- ja N3-kategooria IVECO %, M1-kategooria % LAIKA, M1-kategooria % GLOBE-TRAVELLER, O3- ja O4-kategooria SCHWARZMÜLLER ning M1-kategooria % CAPRON sõidukitele (edaspidi „****Sõiduk****”).*“;
5. lepingu punktis 4.9 on märgitud:„*Teostaja kohustub tagama, et Volitatud isikud esitaksid Andmed, mis on vajalikud konkreetse Sõiduki identifitseerimiseks, elektrooniliselt Lepingu punktis 2.3 nimetatud infosüsteemis. Sõidukite korral, millel on EÜ kogu sõiduki tüübikinnitus, tuleb lisaks Andmetele esitada tüübivastavuse tunnistuse (*Certificate of Conformity*) koopia.*“.

Lähtudes eeltoodust, lepivad Transpordiamet ja teostaja kokku alljärgnevas:

1. Muuta lepingu punkti 2.2 ning sõnastada see uues redaktsioonis alljärgnevalt:

„2.2. Teostaja võib teostada Ülevaatust esmakordselt kasutusele võetavatele

M1-, M2-, N1- ja N2-kategooria FIAT,

M2-, M3-, N1-, N2- ja N3-kategooria IVECO,

M1-, M2- ja M3-kategooria IVECO BUS,

M2-, M3-, N1-, N2- ja N3-kategooria IVECO %,

M1-kategooria % LAIKA,

M1-kategooria % GLOBE-TRAVELLER,

O3- ja O4-kategooria SCHWARZMÜLLER,

M1-kategooria % CAPRON ning

O4-kategooria TMT sõidukitele (edaspidi „**Sõiduk**”).“.

1. Muuta lepingu punkti 4.9 ning sõnastada see uues redaktsioonis alljärgnevalt:

„4.9. Teostaja kohustub tagama, et Volitatud isikud esitaksid Andmed, mis on vajalikud konkreetse Sõiduki identifitseerimiseks, elektrooniliselt Lepingu punktis 2.3 nimetatud infosüsteemis. Sõidukite korral, millel on EÜ või EL kogu sõiduki tüübikinnitus, tuleb lisaks Andmetele esitada tüübivastavuse tunnistuse (*Certificate of Conformity*) koopia.“.

1. Lepingu muudatus on sõlmitud elektroonilises vormis eesti keeles. Lepingu muudatus jõustub kolmandal päeval pärast selle avaldamist.
2. Lepingu muudatuse jõustumisest muutub kehtetuks lepingu 07.10.2024 sõlmitud lisa 4.
3. 12.04.2019 sõlmitud lepingu nr 1-13/19/0853-1 juures on kaks kehtivat lisa:

22.06.2022 sõlmitud lisa 2;

käesolev lisa 5.

1. Poolte rekvisiidid ja allkirjad:

**Transpordiamet** **Aktsiaselts Iv Pluss**

Registrikood: 70001490 Registrikood: 10048383

Aadress: Valge 4/1 Aadress: Pärnu mnt 556, Laagri alevik, Saue vald

11413 Tallinn 76401 Harju maakond

Telefon: +372 620 1200 Telefon: +372 677 9060  
E-post: info@transpordiamet.ee E-post: ivpluss@ivpluss.ee

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

*/digitaalselt allkirjastatud/ /digitaalselt allkirjastatud/*

1. Vabariigi Valitsuse seaduse ja teiste seaduste muutmise seadus (Lennuameti, Maanteeameti ja Veeteede Ameti ühendamine), RT I, 10.12.2020, 1. [↑](#footnote-ref-2)